RSG - Dis die een! || Leon Se Flieks || 21 BRIDGES
Datum uitgereik: Vrydag 29 November 2019
Akteurs: Chadwick Boseman, Sienna Miller, J.K. Simmons, Taylor Kitsch, Keith David, Alexander Siddig
Daar is 21 brûe wat Manhattan-eiland met die res van New York verbind. Wanneer ‘n dwelmsmokkel-transaksie skeefloop, slaan die polisie toe en jaag die twee skuldiges tot die uiterste. Die jaagtog herinner aan The French Connection op ‘n trein. Dit is hardebaard-staalwol vermaak waarin Chadwick Boseman, wat die rol van die slim speurder vertolk, alles in die stryd werp om die skuldiges en polisiekorrupsie, te ontmasker.
Jy kan gerus geld hierop uitgee, want alhoewel die aksie en jaagtogte blitsvinnig beweeg, bly ons in die speurder se kop en sien die ondersoek uit sy oogpunt. Die aksie is nie superheld-oordadig nie, maar bly realisties en maklik om te volg. Dit is professioneel vermaaklik. 21 BRIDGES boei, verras jou, en hou jou vasgenael.